
PAZIŅOJUMS  PLAŠSAZIŅAS  LĪDZEKĻIEM

[sagatavots Rīgā, 24.08.2026.]

Baltā nakts 2026: 

Oto Holgera Ozoliņa instalācija pie Mākslas muzeja ARSENĀLS
2026. gada 5. septembris

plkst. 17.00–03.00
Neatkarības laukums, Rīga
Sestdien, 5. septembrī, mūsdienu kultūras foruma “Baltā nakts 2026” ietvaros Neatkarības laukumā pie Mākslas muzeja ARSENĀLS (Rīgā) tiks atklāta mākslinieka Oto Holgera Ozoliņa vides instalācija “Bebru būvlaukums”. “Baltās nakts” laikā tā būs apskatāma no plkst. 17.00 līdz 03.00, bet pēc pasākuma – līdz 17. septembrim.

“Bebru būvlaukums” ir laikmetīga vides instalācija, kura transformē Neatkarības laukumu simboliskā būvniecības zonā, atsaucoties uz procesiem ARSENĀLA teritorijā un netālu esošo Rīgas pilsētas kanālu, kurā mīt bebri. Mākslas darbs reflektē par pilsētu kā kopīgu telpu, kurā cilvēki, dzīvnieki un daba pastāv līdzās. Instalācijas centrā atrodas skulpturāls, bebru iedvesmots būvlaukums, veidots no organiskiem materiāliem, ko turpina pilsētvides elementi.

Instalāciju papildinās vakara pastaiga gar Rīgas kanālu Rīgas Zooloģiskā dārza uzrauga un kanālmalas bebru ģimenes aizgādņa Mārtiņa Zilgalvja vadībā. Eksperts iepazīstinās ar bebru dzīvi Rīgā un to paradumiem pilsētvidē. Ekskursija sāksies plkst. 19.30, interesentiem vēlams pieteikties iepriekš vietnē. Instalācijas apmeklētāji tiks aicināti dalīties ar saviem bebru stāstiem un audiovizuāliem materiāliem. 17. septembrī programmas “Arsenāls būs!” ietvaros instalācija kļūs par pasākuma centrālo norises vietu ARSENĀLA grāmatas atklāšanai un mākslinieku performancēm.

Oto Holgers Ozoliņš ir jaunās paaudzes mākslinieks, kurš 2024. gadā ieguvis maģistra grādu Latvijas Mākslas akadēmijā un piedalās izstādēs kopš 2018. gada. Savā radošajā darbībā viņš veido skulpturālus objektus gan iekštelpām, gan publiskajai videi, izmantojot kokmateriālus un pievēršoties telpas transformācijai.

Projekts īstenots sadarbībā ar Mākslas muzeju ARSENĀLS un Laikmetīgās mākslas telpu “TUR”. Projektu atbalsta Rīgas valstspilsētas pašvaldība. Idejas autori ir kuratore, Mākslas muzeja ARSENĀLS Tēlniecības un objektu kolekcijas glabātāja (20. gs. 2. puse – 21. gs.) Roberta Atraste un “TUR” mākslinieciskais direktors, kurators Edvards Shautens (Edd Schouten).
Dalība pasākumā ir bez maksas.

Laipni gaidīts ikviens!
Papildu informācija:

Roberta Atraste, Tēlniecības un objektu kolekcijas glabātāja (20. gs. 2. puse – 21. gs.) / 

Mākslas muzejs ARSENĀLS, LNMM

T: (+371) 67 716 109, GSM: (+371) 25 872 957, E: Roberta.Atraste@lnmm.gov.lv
Anna Vilāne, Laikmetīgās mākslas kolekcijas pieejamības un komunikācijas speciāliste / 

Mākslas muzejs ARSENĀLS, LNMM
GSM: (+371) 26 125 861, E: Anna.Vilane@lnmm.gov.lv
INTERNETA RESURSI:

https://lnmm.gov.lv
FACEBOOK: Mākslas muzejs Arsenāls
INSTAGRAM: @mmarsenals
#lnmm

#arsenals
#MansMuzejs

ATTĒLI MEDIJIEM PIELIKUMĀ (failus augstā izšķirtspējā lūgums pieprasīt atsevišķi)
1.-3.
Vizuālā identitāte “Baltās nakts” pasākumam pie Mākslas muzeja ARSENĀLS 05.09.2026. 
Publicitātes attēls
4.-6.
Mākslas muzeja ARSENĀLS fasāde. 2025. Publicitātes foto
Preses materiālu sagatavoja:
Nataļja Sujunšalijeva

Latvijas Nacionālā mākslas muzeja

Preses centra vadītāja

T: (+371) 67 357 527

E: pr.service@lnmm.gov.lv

